CELEX: 62012CN0010
Language: fi
Date: 2012-01-05 00:00:00
Title: Asia C-10/12 P: Valitus, jonka Transnational Company ”Kazchrome” AO ja ENRC Marketing AG ovat tehneet 5.1.2012 unionin yleisen tuomioistuimen (toinen jaosto) asiassa T-192/08, Transnational Company ”Kazchrome” AO ja ENRC Marketing AG v. Euroopan unionin neuvosto, 25.10.2011 antamasta tuomiosta

3.3.2012   
            
            
               FI
            
            
               Euroopan unionin virallinen lehti
            
            
               C 65/9
            
         Valitus, jonka Transnational Company ”Kazchrome” AO ja ENRC Marketing AG ovat tehneet 5.1.2012 unionin yleisen tuomioistuimen (toinen jaosto) asiassa T-192/08, Transnational Company ”Kazchrome” AO ja ENRC Marketing AG v. Euroopan unionin neuvosto, 25.10.2011 antamasta tuomiosta
   (Asia C-10/12 P)
   2012/C 65/18
   Oikeudenkäyntikieli: englanti
   
      Asianosaiset
   
   
      Valittajat: Transnational Company ”Kazchrome” AO ja ENRC Marketing AG (edustajat: avocat A. Willems ja advocate S. De Knop)
   
      Muut osapuolet: Euroopan unionin neuvosto, Euroopan komissio, Euroalliages
   
      Vaatimukset
   
   Valittajat vaativat, että unionin tuomioistuin
   
               —
            
            
               kumoaa yleisen tuomioistuimen 25.10.2011 antaman tuomion siltä osin kuin yleinen tuomioistuin ei kumonnut riitautettua asetusta ja se velvoitti valittajat vastaamaan omista oikeudenkäyntikuluista yleisessä tuomioistuimessa
            
         
               —
            
            
               antaa lopullisen ratkaisun ja kumoaa riitautetun asetuksen
            
         
               —
            
            
               velvoittaa neuvoston korvaamaan valituksesta aiheutuvat ja yleisessä tuomioistuimessa käydystä oikeudenkäynnistä aiheutuneet oikeudenkäyntikulut
            
         
               —
            
            
               velvoittaa väliintulijan/väliintulijat korvaamaan valituksesta aiheutuvat ja yleisessä tuomioistuimessa käydystä oikeudenkäynnistä aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   Valittajat esittävät, että yleinen tuomioistuin
   
               —
            
            
               teki oikeudellisen virheen katsoessaan, että toimielinten suorittamat perusasetuksen (1) 3 artiklan 7 kohdan rikkomiset olivat riittämättömiä riitautetun asetuksen (2) kumoamiseksi,
            
         
               —
            
            
               teki oikeudellisen virheen katsoessaan, että toimielinten ei täytynyt toimittaa yhteisanalyysia muiden kuin polkumyynnillä tapahtuvalla tuonnilla aiheutettujen tekijöiden vahingollisista vaikutuksista
            
         
               —
            
            
               velvoitti virheellisesti valittajat korvaamaan neuvoston ja Euroalliagesin oikeudenkäyntikulut.
            
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96, EYVL L 56, s. 1.
   
      (2)  Lopullisen polkumyyntitullin käyttöön ottamisesta Kiinan kansantasavallasta, Egyptistä, Kazakstanista, entisestä Jugoslavian tasavallasta Makedoniasta ja Venäjältä peräisin olevan ferropiin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 25.2.2008 annettu neuvoston asetus (EY) 172/2008, EUVL L 55, s. 6.